Kellon rautatieasema

Kellon rautatieasema (lyh. Keo ) oli Suomen rataverkon liikennepaikka Kellon kylässä Oulun kaupungissa entisen Haukiputaan kunnan alueella Pohjois-Pohjanmaalla rataosalla Oulu–Tornio. Asema sijaitsee noin kahden kilometrin päässä kylän keskustasta. Alkujaan asemalla oli pääraiteen lisäksi ohitusraide sekä lastaus- ja purkuraide. Liikennepaikka lakkautettiin lopullisesti lättähattuliikenteen päättyessä 1980-luvulla ja sivuraiteet purettiin. Asemarakennuksen on suunnitellut Bruno Granholm, ja se on rakennettu samojen piirustusten mukaan kuin Tuiran ja Kaakamon pysäkkirakennukset sekä Lautiosaaren vanha pysäkkirakennus. Asemarakennus on nykyisin yksityisasuntona. Lähteet